# PROJEKTS

LATVIJAS REPUBLIKAS MINISTRU KABINETS

2013.gada Noteikumi Nr. Rīgā (prot. Nr. .§)

Grozījumi Ministru kabineta 2010.gada 30.novembra noteikumos Nr.1082 „Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”

Izdoti saskaņā ar

likuma „Par piesārņojumu”

20.panta piekto daļu, 22.panta otro, 2.1 un trešo daļu,

23.panta otro daļu, 29.panta pirmo, otro, trešo un piekto daļu,

30.panta pirmo daļu un 32.panta otro daļu

Izdarīt Ministru kabineta 2010.gada 30.novembra noteikumos Nr.1082 „Kārtība, kādā piesakāmas A,B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” (Latvijas Vēstnesis, 2010, 192.nr.) šādus grozījumus:

1. Visā noteikumu tekstā aizstāt vārdus „mājaslapā internetā” (attiecīgā locījumā) ar vārdiem „tīmekļa vietnē”(attiecīgā locījumā).

2. Izteikt 13.punktu šādā redakcijā:

„13. Operators sagatavo iesniegumu A vai B kategorijas piesārņojošas darbības veikšanai atbilstoši šo noteikumu 3.pielikumam, tai skaitā sniedzot informāciju atbilstoši likuma „Par piesārņojumu” prasībām un citu ar konkrēto piesārņojošo darbību saistīto normatīvo aktu prasībām vides aizsardzības jomā. Iesnieguma tabulas numurē atbilstoši šo noteikumu [3.pielikumam](http://www.likumi.lv/doc.php?id=222147/#piel3#piel3). Iesniegumu operators iesniedz elektroniski reģistrējoties un aizpildot iesnieguma formu Valsts Vides dienesta vienotās vides informācijas sistēmā „TULPE”.”

3. Izteikt 19.punktu šādā redakcijā:

„19. Pirms A kategorijas piesārņojošas darbības pieteikšanas operators konsultējas ar pārvaldi un ņem vērā Eiropas Komisijas secinājumos par labākajiem pieejamiem tehniskiem paņēmieniem norādīto. Pārvalde pēc operatora pieprasījuma norāda informāciju par dokumentu, kas izstrādāts noteiktai piesārņojošai darbībai un satur informāciju par darbībai piemērotiem tehniskiem paņēmieniem, pašreizējiem emisijas un patēriņa līmeņiem, tehniskiem paņēmieniem, ko paredzēts izmantot, lai noteiktu labākos pieejamos tehniskos paņēmienus, kā arī secinājumus par labākajiem pieejamiem tehniskiem paņēmieniem un jaunus paņēmienus (turpmāk- labāko pieejamo tehnisko paņēmienu vadlīniju dokuments).”

4. Izteikt 20.punktu šādā redakcijā:

„20. Ja A kategorijas darbībai uz atļaujas izsniegšanas vai atļaujas pārskatīšanas brīdi nav piemērojamu secinājumu par labākajiem pieejamiem tehniskajiem paņēmieniem, tad izmanto labāko pieejamo tehnisko paņēmienu vadlīniju dokumentu un ietvertos secinājumus. Ja attiecīgajai A kategorijas darbībai uz atļaujas izsniegšanas vai pārskatīšanas brīdi nav pieņemti ne secinājumi par labākajiem pieejamiem tehniskiem paņēmieniem, ne Eiropas Komisijas izstrādāts labāko pieejamo tehnisko paņēmienu vadlīniju dokuments, tad izmanto starptautisko organizāciju izstrādātos labāko pieejamo tehnisko paņēmienu dokumentus vai vadlīnijas, kas paredz augstākas vides aizsardzības prasības, ņem vērā dokumenta vai vadlīniju detalizācijas pakāpi, izdošanas laiku un piemērotību attiecīgajai iekārtai, kā arī izmaksu efektivitāti, ieviešot vadlīniju nosacījumus.”

5. Izteikt 42.punktu šādā redakcijā:

„42. Operators rīko sabiedrisko apspriešanu vismaz piecas dienas pēc šo noteikumu [38.punktā](http://www.likumi.lv/doc.php?id=222147/#p31#p31) minētā paziņojuma publicēšanas vietējā laikrakstā. Pārvalde atļauj operatoram neorganizēt sabiedriskās apspriešanas sanāksmi, ja tā jau ir notikusi paredzētās darbības ietekmes uz vidi novērtēšanas laikā un kopš tās nav pagājis vairāk par diviem gadiem, kā arī, izvērtējot iesniegumu, nav atklāta jauna negatīva ietekme uz cilvēka veselību vai vidi.”

6. 54.punktā aizstāt skaitli un vārdus „4.pielikumu” ar skaitli un vārdu „3.pielikumu”.

7. Papildināt noteikumus ar 55.1 punktu šādā redakcijā:

„55.1 Izvirzot atļaujas nosacījumus A kategorijas piesārņojošām darbībām, pārvalde vadās no secinājumos par labākajiem pieejamiem tehniskajiem paņēmieniem norādītā vai, ja tādi nav pieejami, labāko pieejamo tehnisko paņēmienu vadlīniju dokumentā norādītā. Ja atļaujas nosacījumi tiek izvirzīti izmantojot starptautisko organizāciju izstrādātos labāko pieejamo tehnisko paņēmienu dokumentus vai vadlīnijas, pārvalde ņem vērā likuma „Par piesārņojumu” 21.panta piektajā daļā noteiktos kritērijus.”

8. Papildināt noteikumus ar 55.2 punktu šādā redakcijā:

„55.2 Ja uz A kategorijas piesārņojošas darbības iekārtā veiktu darbību vai ražošanas procesa veidu neattiecas neviens no secinājumiem par labākajiem pieejamiem tehniskajiem paņēmieniem vai, ja šādi secinājumi neattiecas uz darbības vai procesa iespējamo ietekmi uz vidi, pārvalde, noskaidrojot operatora viedokli, nosaka atļaujas nosacījumus, balstoties uz labākajiem pieejamajiem tehniskajiem paņēmieniem, ko tā ir noteikusi attiecīgām darbībām vai procesiem, jo īpaši ņemot vērā likuma „Par piesārņojumu” 21.panta piektajā daļā noteiktos kritērijus.”

9.Papildināt noteikumus ar 55.3 punktu šādā redakcijā:

„55.3 Ja pārvalde atļaujā saskaņā ar likuma „Par piesārņojumu” 31.panta 6.daļu ir noteikusi atkāpes no labāko pieejamo tehnisko paņēmienu secinājumos noteiktajām emisiju robežvērtībām, tad atļauju papildina ar pielikumu, kurā ietver izvērtējumu un dokumentētu apliecinājumu atkāpes piemērošanai. Ja pārvalde pārskata atļauju, tad pārvalde pārskata arī atkāpes no labāko pieejamo tehnisko paņēmienu secinājumos noteiktajām emisijas robežvērtībām.”

10. Izteikt noteikumu 63.punktu šādā redakcijā:

„63. Pārvalde var pieņemt lēmumu par:

63.1. A vai B kategorijas atļaujas nosacījumu pārskatīšanu un atjaunošanu, ja piesārņojošas darbības atļaujas nosacījumos nepieciešams izvirzīt stingrākas prasības iekārtas radītā piesārņojuma samazināšanai;

63.2. A kategorijas atļaujas nosacījumu pārskatīšanu pēc jaunu secinājumu par labākajiem pieejamiem tehniskajiem paņēmieniem publicēšanas, nodrošinot, ka atļaujas nosacījumi tiek pārskatīti un iekārtas darbības atbilstība tiek nodrošināta ne vēlāk kā 5 gadu laikā pēc secinājumu publicēšanas. Pārskatīšanā ņem vērā visus jaunos vai atjauninātos secinājumus par labākajiem pieejamiem tehniskajiem paņēmieniem, kas piemērojami iekārtai;

63.3. Ja uz A kategorijas iekārtu neattiecas secinājumi par labākajiem pieejamiem tehniskajiem paņēmieniem, atļaujas nosacījumus pārskata un, ja nepieciešams atjaunina, ja saskaņā ar izmaiņām labākajos pieejamajos tehniskajos paņēmienos, iespējams nodrošināt ievērojamu emisiju samazinājumu.”

11.Papildināt 65.punktu ar ceturto teikumu šādā redakcijā:

„Iesniedzot iesniegumu A kategorijas piesārņojošas darbības atļaujas pārskatīšanai, operators iesniedz informāciju, kas apliecina, ka iekārtas darbība atbilst secinājumos par labākajiem pieejamiem tehniskajiem paņēmieniem norādītajam, tai skaitā par emisiju robežvērtībām.”

12.Papildināt 69.punktu ar 69.3. apakšpunktu šādā redakcijā:

„69.3. informāciju, kas iegūta monitoringa vai pārbaužu rezultātā.”

13.Izteikt 75.punktu šādā redakcijā:

„75. Valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs" ne retāk kā reizi trijos gados sagatavo un iesniedz Eiropas Komisijai informāciju par emisiju robežvērtībām un emisiju limitiem, kas noteikti A kategorijas piesārņojošām darbībām (iekārtām), norādot arī secinājumus par labākajiem pieejamiem tehniskiem paņēmieniem vai labāko pieejamo tehnisko paņēmienu vadlīniju dokumentus, kādi izmantoti emisiju robežvērtību noteikšanai.”

14.Sadaļā „VII Noslēguma jautājumi”:

papildināt ar 85.punktu šādā redakcijā:

„85. Šo noteikumu 13.punktā minēto iesniegumu līdz 2013. gada 1. jūlijam operators iesniedz vai nu elektroniski reģistrējot informāciju Valsts Vides dienesta vienotās vides informācijas sistēmā „TULPE”, vai elektroniska dokumenta veidā, vai arī papīra dokumenta formā (attiecīgo informāciju papildus iesniedzot arī elektroniski, bez elektroniskā paraksta).”

papildināt ar 86.punktu šādā redakcijā:

„86. Šo noteikumu 1.pielikuma 5.2.1 punktā minētajām iekārtām piesārņojošas darbības atļauja jāizsniedz līdz 2015.gada 7.janvārim.”

15. Papildināt sadaļu „Informatīva atsauce uz Eiropas Savienības direktīvām” ar 10., 11.un 12.punktu šādā redakcijā:

„10) Eiropas Parlamenta un Padomes Direktīva 2010/75/ES (2010. gada 24. novembris) par rūpnieciskajām emisijām (piesārņojuma integrēta novēršana un kontrole);

11) Eiropas Parlamenta un Padomes 2008.gada 19.novembra direktīvas 2008/98/EK par atkritumiem un par dažu direktīvu atcelšanu;

12) Eiropas Parlamenta un Padomes 2012.gada 4.jūlija direktīvas 2012/19/ES par elektrisko un elektronisko iekārtu atkritumiem (EEIA).”

16. 1.pielikumā:

izteikt 1.pielikuma nosaukumu šādā redakcijā:

„Piesārņojošas darbības (iekārtas), kurām nepieciešama B kategorijas atļauja”

svītrot kolonnu „NACE kods”;

papildināt 1.1. punktā aiz vārda „kuru” ar vārdu „nominālā”;

aizstāt 5.1. punktā vārdu „pārstrādei” ar vārdu „reģenerācijai”;

izteikt 5.2. punktu šādā redakcijā:

„5.2. iekārtas sadzīves atkritumu un citu atkritumu, kuri nav pielīdzināmi bīstamajiem atkritumiem, sadedzināšanai vai līdzsadedzināšanai, ja iekārtas jauda nepārsniedz trīs tonnas stundā”;

papildināt ar 5.2.1 punktu šādā redakcijā:

„5.2.1 iekārtas bīstamo atkritumu sadedzināšanai vai līdzsadedzināšanai ar jaudu līdz 10 tonnām dienā”;

izteikt 5.5.punktu šādā redakcijā:

„5.5. iekārtas sadzīves atkritumu reģenerācijai ar jaudu līdz 75 tonnām dienā”;

izteikt 5.9. punktu šādā redakcijā:

„5.9. iekārtas nolietoto transportlīdzekļu apstrādei ar jaudu līdz 75 tonnām dienā un kuģu vraku reģenerācijai un uzglabāšanai”;

aizstāt 5.11. punktā vārdu „pārstrādei” ar vārdu „reģenerācijai” un vārdus „dzīvnieku mēsli” ar vārdu „kūtsmēsli”;

izteikt 5.13. punktu šādā redakcijā:

„5.13. iekārtas īslaicīgai (ne ilgāk par gadu) bīstamo atkritumu uzglabāšanai ar kopējo ietilpību līdz 50 tonnām, piemēram, pārkraušanas stacijas un konteineru noliktavas, izņemot atkritumu uzglabāšanu to rašanās vietā vai tik īsu laiku vai tik nenozīmīgos daudzumos, ka tie nerada risku cilvēku veselībai vai videi”;

izteikt 5.14.punktu šādā redakcijā:

„5.14. iekārtas elektrisko un elektronisko atkritumu reģenerācijai, kuru jauda nepārsniedz 75 tonnas dienā”;

aizstāt 6.2.punktā vārdu „pārstrādei” ar vārdu „reģenerācijai”;

izteikt 6.5. punktu šādā redakcijā:

„6.5. orientētu koka skaidu plātņu paneļu, skaidu plātņu paneļu vai šķiedru plātņu paneļu ražošana (atsevišķi paneļu veidi vai dažādi paneļu viedi kopā), kur ražošanas jauda ir līdz 600m3 dienā.”

aizstāt 8.9. punktā vārdu „iekārtas” ar vārdu „darbības”.

17. 2.pielikumā:

izteikt pielikuma nosaukumu šādā redakcijā:

„Piesārņojošas darbības (iekārtas), kurām nepieciešams C kategorijas apliecinājums”

Svītrot kolonnu „NACE kods”.

18.3.pielikumā:

papildināt ievaddaļu ar teikumu šādā redakcijā:

„Apliecinājums par valsts nodevas samaksu (pievieno apliecinājumu).

Piezīme. Ja Valsts vides dienests ir pieņēmis lēmumu par atteikumu izsniegt atļauju vai atļauja tiek atcelta, samaksāto valsts nodevu neatmaksā.”

izteikt 2.2. punktu šādā redakcijā:

„2.2. ziņas par to, vai iekārta atrodas aizsargjoslā, Ministru kabineta noteiktajā jutīgajā teritorijā, uz kuru attiecas paaugstinātas prasības ūdens un augsnes aizsardzībai no lauksaimnieciskas darbības izraisīta piesārņojuma ar nitrātiem, Ministru kabineta noteikto riska ūdensobjektu sateces baseinā, teritorijā, kurā gaisa kvalitātes novērtējums norāda, ka gaisu piesārņojošo vielu koncentrācija pārsniedz apakšējo piesārņojuma novērtēšanas slieksni. Ja iekārta atrodas aizsargjoslās, pievieno karti, kurā norādītas aizsargjoslas.”;

svītrot 4.2.punktu;

aizstāt 7.1. punktā vārdu „noslēguma” ar vārdu „novērtējuma”;

izteikt 9.1.punktu šādā redakcijā:

„9.1. iekārtas un ražošanas procesu apraksts (apraksta iekārtas rūpnieciskās darbības vēsturi, ražošanas jaudu, produkciju un ražošanas procesus, A kategorijas iekārtām pievienojot plūsmu diagrammas un, ja nepieciešams, papildu informāciju, kas raksturo piesārņojošo darbību, tai skaitā iekārtas radīto vibrāciju un emitēto siltumu. Reģionālā vides pārvalde saskaņā ar operatora iesniegumu precizē informācijas detalizācijas pakāpi)”;

izteikt 9.3. punktu šādā redakcijā:

„9.3. vides aizsardzības prasību ieviešana – operators esošām iekārtām sagatavo plānu normatīvajos aktos vides aizsardzības jomā noteikto prasību izpildes nodrošināšanai un tīrākas ražošanas ieviešanai. A kategorijas iekārtām plānā jāparāda, kā plānots sasniegt secinājumos par labākajiem pieejamiem tehniskajiem paņēmieniem vai vadlīnijās noteiktos nosacījumus”;

papildināt ar 9.5. punktu šādā redakcijā:

„9.5. iekārtas darbība netipiskos apstākļos – norāda, kādi ir iespējamie iekārtas darbības netipiskie apstākļi (piemēram, iekārtas vai tās daļas ieregulēšana vai testēšana, iekārtas palaišana un apstādināšana, darbības traucējumi, iekārtas īslaicīga apstādināšana, iekārtas darbības ierobežošana vai apturēšana nelabvēlīgos meteoroloģiskos apstākļos). Norāda, kādas emisijas rodas iekārtas darbības netipiskos apstākļos (norādot emisijas gaisā, ūdenī)”;

papildināt ar 9.6. punktu šādā redakcijā:

„9.6. izvērtētās alternatīvas un izvēlēto risinājumu – norāda iesnieguma izstrādes gaitā izvērtētās iekārtā pielietojamo tehnoloģiju, tehnisko paņēmienu vai pasākumu alternatīvas.”;

izteikt 3.tabulas 8., 9. un 10.kolonnas nosaukumus šādā redakcijā:

|  |  |  |
| --- | --- | --- |
| Bīstamības apzīmējums (6) | Riska iedarbības raksturojums(4) | Drošības prasību apzīmējums (4) |
|  |  |  |
|  |  |  |

izteikt 3.tabulas (1) piezīmi šādā redakcijā:

„(1) Eiropas Savienībā klasificētās un marķētās bīstamās ķīmiskās vielas noteiktas Eiropas Parlamenta un Padomes 2008.gada 16.decembra Regulas Nr. [1272/2008](http://eur-lex.europa.eu/LexUriServ/LexUriServ.do?uri=OJ:L:2008:353:0001:01:LV:HTML) par vielu un maisījumu klasificēšanu, marķēšanu un iepakošanu un ar ko groza un atceļ Direktīvas [67/548/EEK](http://eur-lex.europa.eu/LexUriServ/LexUriServ.do?uri=CELEX:31967L0548:LV:HTML) un [1999/45/EK](http://eur-lex.europa.eu/LexUriServ/LexUriServ.do?uri=CONSLEG:1999L0045:20090120:LV:HTML) un groza Regulu (EK) Nr. [1907/2006](http://eur-lex.europa.eu/LexUriServ/LexUriServ.do?uri=OJ:L:2009:036:0084:0084:LV:PDF) (turpmāk – regula Nr. [1272/2008](http://eur-lex.europa.eu/LexUriServ/LexUriServ.do?uri=OJ:L:2008:353:0001:01:LV:HTML)) 6.pielikumā. Ķīmiskā viela uzskatāma par bīstamu, ja tā saskaņā ar regulu nr.1272/2008 klasificējama kādā no šajā regulā uzskaitītajām bīstamības klasēm. Maisījumi uzskatāmi par bīstamiem, ja tie ir klasificēti kā bīstami saskaņā ar normatīvajiem aktiem par ķīmisko vielu un maisījumu klasificēšanu, marķēšanu un iepakošanu vai ja tie klasificēti kādā no regulā Nr.1272/2008 uzskaitītajām bīstamības klasēm.”;

izteikt 3.tabulas (4) piezīmi šādā redakcijā:

„(4) Vielas iedarbības raksturojums – frāze, kas raksturo bīstamās ķīmiskās vielas iedarbību; drošības prasību apzīmējums – frāze, kas raksturo nepieciešamos drošības pasākumus atbilstoši regulai Nr.1272/2008 vai normatīvajiem aktiem par ķīmisko vielu un maisījumu klasificēšanu, marķēšanu un iepakošanu.”;

papildināt 3.tabulas piezīmes ar (6) piezīmi šādā redakcijā:

„(6) Ķīmiskajām vielām norāda signālvārdu un piktogrammas kodu saskaņā ar regulu Nr.1272/2008. Maisījumiem bīstamības apzīmējumu ar burtu līdz 2015.gada 1.jūnijam norāda saskaņā ar normatīvajiem aktiem par ķīmisko vielu un maisījumu klasificēšanu, marķēšanu un iepakošanu vai  signālvārdu un piktogrammas kodu saskaņā ar regulu Nr.1272/2008.”;

izteikt 17. 2. punkta otro teikumu šādā redakcijā:

„Aizpilda atbilstoši to normatīvo aktu prasībām, kas nosaka stacionāru piesārņojuma avotu emisijas limita projektu izstrādi”

izteikt 17. 4. punkta otro teikumu šādā redakcijā:

„Operators izstrādā emisiju limitu projektu, kas nodrošina gaisa kvalitātes prasību izpildi, izmantojot piesārņojuma izkliedes aprēķina datorprogrammu, kura nodrošina vietējās apbūves, ģeogrāfisko un meteoroloģisko apstākļu ievērošanu un kura nodrošina to prasību izpildi, kas noteiktas normatīvajos aktos par stacionāru piesārņojuma avotu emisijas limita projektu izstrādi,  par atkritumu sadedzināšanu un par gaisa kvalitāti un piesārņojošas darbības izraisīto smaku noteikšanas metodēm, kā arī kārtību, kādā ierobežo smaku izplatīšanos;”

aizstāt 17. tabulā vārdus „ūdenssaimniecības iecirkņa kods” ar vārdiem „ūdens saimnieciskā iecirkņa kods”;

izteikt 17. tabulas 1. piezīmi šādā redakcijā:

„(1) Saskaņā ar Ministru kabineta 2010. gada 30. marta noteikumos Nr. 318 „Noteikumi par ūdens saimniecisko iecirkņu klasifikatoru” noteikto klasifikatoru”;

izteikt 18.1. punktu šādā redakcijā:

„18.1. piesārņojošo vielu izplūdes apraksts atbilstoši šā pielikuma 16., 17. un 18.tabulai (norāda ziņas par saņemošajiem ūdensobjektiem, ūdens tecēm vai ūdenstilpēm un pievieno izplūdes vietu shēmu, 16.tabulā norāda visas vielas, tai skaitā arī tās, kas netiek attīrītas pirms novadīšanas ūdenstilpē);”

izteikt 20. tabulas (5) piezīmi šādā redakcijā:

„(5)Trokšņa rādītājus Ldiena, Lvakars un Lnakts novērtē pie trokšņa uztvērēja atbilstoši normatīvo aktu regulējumam trokšņa novērtēšanas un pārvaldības jomā.”

izteikt 21.tabulas (1), (2) un (3) piezīmi šādā redakcijā:

„(1), (2), (3) Atbilstoši Ministru kabineta 2011.gada 19.aprīļa noteikumiem Nr.302 „Noteikumi par atkritumu klasifikatoru un īpašībām, kuras padara atkritumus bīstamus” un Ministru kabineta 2006.gada 2.maija noteikumiem Nr.362 "Noteikumi par notekūdeņu dūņu un to komposta izmantošanu, monitoringu un kontroli";

izteikt 21.tabulas (5) un (6) piezīmi šādā redakcijā:

(5) R-kods – atkritumu reģenerācijas veids saskaņā Ministru kabineta 2011.gada 26.aprīļa noteikumiem Nr.319 „Noteikumi par atkritumu reģenerācijas un apglabāšanas veidiem”.

(6) D-kods – atkritumu apglabāšanas veids saskaņā Ministru kabineta 2011.gada 26.aprīļa noteikumiem Nr.319 „Noteikumi par atkritumu reģenerācijas un apglabāšanas veidiem";

izteikt 22.tabulas (1), (2), (3) piezīmi šādā redakcijā:

„(1) , (2) , (3) Saskaņā ar Ministru kabineta 2011.gada 19.aprīļa noteikumiem Nr.302 „Noteikumi par atkritumu klasifikatoru un īpašībām, kuras padara atkritumus bīstamus”;

papildināt D sadaļu „Vides piesārņojums” ar iedaļu šādā redakcijā:

„Pamatziņojums

21.1 Ja A kategorijas piesārņojošas darbības iekārtā izmanto tādas bīstamas ķīmiskas vielas, kas var radīt augsnes un pazemes ūdeņu piesārņojumu, tad operators iesniedz pamatziņojumu, kas izstrādāts saskaņā ar to normatīvo aktu prasībām, kas nosaka pamatziņojuma izstrādes kārtību un saturu.”

19. izteikt 5.pielikuma 7. un 8.punktu šādā redakcijā:

„7. Informācija par ūdens ieguvi (norāda, piemēram, ūdens ieguves avotu, ūdens patēriņa daudzumu (m3/diennaktī; m3/gadā).

8. Informācija par notekūdeņu novadīšanu (sadzīves notekūdeņu un lietus notekūdeņu savākšanas un novadīšanas veids)). Informācija par esošajām notekūdeņu attīrīšanas iekārtām, to jauda (m3/diennaktī, m3/gadā) (norāda notekūdeņu izplūdes vietas identifikācijas numuru, ūdens saimnieciskā iecirkņa kodu. Ja nav notekūdeņu attīrīšanas iekārtu, norāda radīto notekūdeņu apjomu (m3/diennaktī, m3/gadā) un to apsaimniekošanas veidu).”

20. 6.pielikumā:

izslēgt ievaddaļā sadaļas „NACE kods\_\_\_\_\_\_\_\_\_\_\_\_\_\_\_\_\_\_\_\_\_\_\_\_” un „PRODCOM kods (kodi) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”;

izteikt 16.punktu šādā redakcijā:

„16. Prasības augsnes, grunts, kā arī pazemes ūdeņu aizsardzībai, tai skaitā, nosacījumi monitoringa veikšanai (mērījumu vietas, regularitāte, metodes), kā arī ziņas, kas sniedzamas vides aizsardzības institūcijām.”;

papildināt ar 16.1 punktu šādā redakcijā:

„16.1 Nosacījumi A kategorijas iekārtām, saskaņā ar kuriem izvērtē atbilstību emisijas robežvērtībām, kas noteiktas secinājumos par labākajiem pieejamiem tehniskiem paņēmieniem”;

izteikt 17. un 18 punktu šādā redakcijā:

„17. Nosacījumi iekārtas darbībai netipiskos apstākļos – piemēram, iekārtas vai tās daļas ieregulēšana vai testēšana, iekārtas palaišanas un apturēšanas operācijas, darbības traucējumi, iekārtas īslaicīga apstādināšana vai iekārtas darbības ierobežošana vai apturēšana nelabvēlīgos meteoroloģiskos apstākļos.

18. Nosacījumi, pārtraucot iekārtas vai tās daļas darbību, lai samazinātu ietekmi uz vidi. Tai skaitā pārvalde paredz operatoram pienākumu veikt attīrīšanas darbības ar mērķi savākt, kontrolēt un ierobežot bīstamo ķīmisko vielu izplatību, lai neradītu draudus cilvēka veselībai vai videi.”;

svītrot 24. punktā vārdu „noslēguma”;

papildināt ar 25. punktu šādā redakcijā:

„25. Atkāpju no labāko pieejamo tehnisko paņēmienu secinājumos noteiktajām robežvērtībām izvērtējums un dokumentēts apliecinājums (tikai A kategorijas iekārtām, kurām piemērotas atkāpes).”.

## Ministru prezidents V.Dombrovskis

Vides aizsardzības un

reģionālās attīstības ministrs- E.Sprūdžs

Vīza: Valsts sekretārs A.Antonovs

22.03.2013. 14:34

2450

G.Krūmiņa

67026578

[guna.krumina@varam.gov.lv](mailto:guna.krumina@varam.gov.lv)